AIŠKINAMASIS RAŠTAS

Dėl prekybos alkoholiniais gėrimais ribojimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – administracija), gavusi MB „Orleane“ (toliau – Orleane) prašymą ir suderinusi su šalia esančiomis įstaigomis: VšĮ Molėtų ligonine ir Molėtų pradine mokykla 2017 m. balandžio 6 d. išdavė licenciją Nr. T1-137 verstis mažmenine prekyba alkoholiniais gėrimais. Licencijoje nurodytas viešojo maitinimo darbo laikas nuo 10.00 iki 24.00 val. Administracija iš Utenos apskrities vyriausiojo policijos komisariato Molėtų rajono policijos komisariato (toliau – komisariatas) 2019-03-12 gavo raštą Nr. 89-S-2373 „Dėl laiko apribojimo prekiauti alkoholiniais gėrimais“, kuriame rašo, kad pastaruoju metu gaunama vis daugiau nusiskundimų iš Molėtų miesto gyventojų dėl triukšmo, muštynių. Rašte nurodoma, kad per 2017 m. buvo gauta 12, o per 2018 m. – 15 pranešimų dėl „Orleane“ baro lankytojų įvykdytų įvairių teisės pažeidimų. Komisariatas prašo sutrumpinti Orleane baro prekybos alkoholiniais gėrimais darbo laiką iki 22.00 val. Administracija gavo iš Narkotikų tabako ir alkoholio kontrolės departamento 2019 m. kovo 14 d. raštą Nr. S-721 (3) „Dėl informacijos pateikimo“, kuriame siūloma apriboti prekybos alkoholiniais gėrimais laiką pirmadieniais – šeštadieniais iki 10 val. ir nuo 20 val., sekmadieniais- iki 10 val. ir nuo 15 val. Atsižvelgdama į gautus raštus administracija teikia sprendimo projektą.

Šio sprendimo tikslas – riboti prekybos alkoholiniais gėrimais laiką bare „Orleane“, esančiame Molėtų r. sav., Molėtų m., Vilniaus g. 95B, ir uždrausti prekiauti pirmadieniais–šeštadieniais iki 10 valandos ir nuo 20 valandos, sekmadieniais iki 10 valandos ir nuo 15 valandos.

Visi  sprendimą pagrindžiantys dokumentai pateikti sprendimo projekto rengėjui.

1. **Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 4 dalis;

Lietuvos Respublikos alkoholio kontrolės įstatymo 18 straipsnio 9 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – sumažinus prekybos alkoholiniais gėrimais darbo laiką, bus užtikrinta viešoji tvarka, triukšmo mažinimas, saugumas Molėtų mieste.

Neigiamų pasekmių nenumatoma.

**4. Priemonės sprendimui įgyvendinti**

Apie priimtą sprendimą informuoti mažąją bendriją „Orleane“, Narkotikų tabako ir alkoholio kontrolės departamentą ir komisariatą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Molėtų rajono savivaldybės administracija.